పూటీ, పూటీ, పూటీ... షూ!
పూటీ షూ
ఎవరు ఈ ముసుగు మనిషి?
అతను ఒక ఎన్.పీ.సీ,
మీ కొత్తవారికి అర్థమయ్యేలా చెప్పాలంటే, మనం ఆడటం సాధ్యం కాని వ్యక్తి అనమాట.
అతని ముసుగు అదిరిపోయేలా ఉంటుంది, ఇంకా పూర్తిగా నలుపు వేషధారణలో ఇరగదీసేలా ఉంటాడు.
అతని బట్టలకు వెండి తళుకులు ఉంటాయి. అతను పరికరాలు ఇచ్చువాడు.
+1 నిప్పుఖడ్గం - లెవల్ 65
అదీ! ఒక నిప్పుఖడ్గం! ఇంకా పరికరాలు తీసుకొనువాడు
-1 లెధర్ డాలు - లెవల్ 62
దేవుడా, వాడు నా డాలుని లాగేసుకున్నాడు.
కానీ, వీడిని ఆటలో ప్రవేశపెట్టిన మొదటిసారి, "నాకు వీడు తెగ నచ్చాడు," అని పూటీ అన్నాడు,
ఎందుకంటే వీడు అందరికీ నచ్చాడు.
ఎంక్యూ వీడిని బాగా ప్రచారం చేసింది. వీడి మీద వాణీజ్య ప్రకటనలు ఇచ్చింది.
ఎవడు ఈ ముసుగు మనిషి? ఇప్పుడే ముందు-ఆర్డర్ చేసేసుకోండి.
ఇతడిని టీ-షర్టుల మీద ముద్రించారు.
వావ్! "ఎవడు ఈ ముసుగు మనిషి?"
కానీ ఆ ముసుగు మనిషి ముసుగు మాత్రం ఇప్పటిదాకా తీయనే లేదు, మిత్రులారా.
మనం పదే పదే ఎంత మొత్తుకున్నా కూడా తీయనే లేదు.
ఏదోకరోజు వాడి అసలు గుర్తింపు బయటపడుతుంది, అప్పుడు మీకందరికీ మతిపోక తప్పదు.
వస్తున్నాడు, వస్తున్నాడు, అతను వస్తున్నాడు.
అనుకున్నదాని కంటే కాస్త ఆలస్యంగా వస్తున్నాడు, కానీ వస్తున్నాడు.
కాస్త శాంతించి, ఓపిక వహించమని మిమ్మల్ని కోరుతున్నాను, సరేనా?
నేను... ముసుగు మనిషి గురించి అడగటం ఇక ఆపండి. దాని గురించి ఇక అడగవద్దు.
అది వెల్లడించడానికి... అది వెల్లడించడానికి ఇది సరైన సమయం కాదు.
ఇక ఆపండి, సరేనా? మీరు... ఇక అడగటం ఆపండి.
ఎంక్యూ మన ముందుకు సమాధానాలతో,
అసలైన, నిక్కచ్చి సమాచారంతో వచ్చేదాకా మనమిక్కడ వేచి చూస్తూ ఉండాలి.
రహస్యం ఇంకా కొనసాగుతూనే ఉంది.
వీక్షించినందుకు ధన్యవాదాలు!
పూటీ... షూ!
అదుగో వచ్చేసింది.
అసలు ఎవరు నువ్వు?
పూటీ షూ 14 ఏళ్ళ పిల్లవాడు. వాడేమనుకున్నా పట్టించుకొనేది ఎవడు?
అవును, వాడు సన్నాసే, కానీ వాడు చెప్పినదానిలో వాస్తవం ఉంది.
వాడు బెదిరిస్తున్నాడు, వాడి పనిపట్టాల్సిన సమయం వచ్చింది.
-జో, దయచేసి ఆపు. -పనిపట్టాలా?
ఐయాన్, నీ నిర్ణయాన్ని ఎవ్వరూ ప్రశ్నించకూడదు,
అది పూటీ అయినా కానీ, ఇంకెవ్వరైనా కానీ.
-జో. -పాపి, డేవిడ్, నోర్మూసుకొండి.
జో, నువ్వు నా గురించి సరిగ్గా అనుకుంటున్నావు. నీ ఉత్సుకత నాకు నచ్చింది.
మిత్రులారా, నేను దీని గురించి కంగారు పడటం లేదు.
ఐయాన్, సీ.డబ్ల్యూ., ముసుగు మనిషి యొక్క ముసుగు తీయవలసిన సమయం ఆసన్నమైంది.
ఇది ఒక భారీ వేడుకగా జరగబోతోంది.
ఎంత భారీగా ఉండబోతుందంటే, క్యాసినో యొక్క...
ఎంక్యూ గ్రాండ్
...గొప్ప ప్రారంభోత్సవంలాగా.
వద్దు. క్యాసినో అనేది పరమచెత్తది.
సరే, అవును, అది చెత్తదే. కానీ మీరు దాని మీద పనిచేయలేదు,
అందుకే ఆ పనిని నేను బుచారెస్ట్ లోని ఓ స్టూడియోకి ఇచ్చాను.
అది పనిచేయకుండా తేరగా వచ్చే సొమ్ము కనుక, అంతేగాక ఆటకి దానికీ సంబంధమే లేదు కనుక,
మేము దాని మీద పని చేయలేదు.
సరే, ఆ రెండింటినీ ఏకం చేయడానికి ఇదే సువర్ణావకాశం. ఏమంటారు?
మెరుగులు దిద్దండి. సరిపోయేలా చేయండి. కళనీ, వాణిజ్యాన్ని సరిగ్గా ఏకం చేయండి.
బ్రాడ్, నీకో విషయం చెప్పనా? నువ్వు కూడా చాలా విధాలుగా క్యాసినో లాంటి వాడివే.
ఒక మాయారణ్యం మధ్యనున్న ధన ఆశ గల హృదయంలేని కసాయివి నువ్వు.
మాకది అవసరం లేదు. నువ్వు కూడా మాకు అవసరం లేదు.
అలాగే.
చాలా విచిత్రంగా చెప్పావు. డేవిడ్, ఇంకేదైనా ఉందా?
చూడండి. నేను సృజనాత్మకత ఉన్న వాళ్ళని ప్రోత్సహిస్తానని మీకు తెలుసు.
-అది నా సహజ గుణం. -కాదు, అది కాదు.
-పిరికి పందలాగా ఉండటం నీ సహజ గుణం. -అవును.
ఏంటి... పిరికిపందనా? అంటే ఏంటి?
నీకు తర్వాత చెప్తానులే.
అది మంచి మాటేనా?
ఆహా.
సరే, మంచిది.
చూడండి, బ్రాడ్ చెప్తున్నదానిలో కూడా వాస్తవం ఉందేమో. సరేనా?
ఇప్పటికే రెండేళ్ళయింది. బహుశా ముసుగు మనిషి గుర్తింపును బయటపెట్టవలసిన సమయం ఇదేనేమో.
లేదు. దానికి సరైన సమయం ఇదేనని నాకు అనిపించడం లేదు.
వాళ్ళకి అతనెవరో తెలీదు కాబట్టే, వాళ్ళు వెల్లడించడం లేదు.
అతని గుర్తింపును మేము ఎన్నో ఏళ్ళ క్రితమే నిర్ణయించాము.
చూడండి, మిత్రులారా, అతని గుర్తింపును బయటపెట్టడానికి ఇది సరైన సమయం కాదు.
సమయం వచ్చినప్పుడు, మేమే మీకు చెప్తాం.
ఇక, మనం ఎవరి పనులను వారు చేసుకుందామా?
-వాళ్ళు నమ్మారనుకుంటున్నావా? -ఏమో.
కానీ, ఈ చెత్త విషయాన్ని ఓ పెద్ద విషయంగా నేను మార్చేశాను.
అవును.
మనం ఈ ముసుగు మనిషి ఎవరో త్వరగా నిర్ణయించేయాలి, లేకపోతే మన గతి అధోగతే.
Mythic Quest:
Raven's Banquet
చేదు కబురు, పిల్లా.
క్యాసినోలోని లోపాల జాబితాని వెనువెంటనే మనం తయారుచేయాలని ఇప్పుడే నాకు బ్రాడ్ చెప్పాడు.
ఏంటి? అది లోపాలమయం కనుక దాని జోలికి వెళ్ళవద్దని మనకి చెప్పాడు కదా.
ఏదో భారీ వేడుకకి ప్రణాళిక వేస్తున్నారనకుంటా.
బాబోయ్. రాత్రంతా దానికే సరిపోతుంది. నాకు వేరే పని ఉందే.
ఓ విషయం చెప్పనా? ఈ వారమంతా తిరిక లేకుండా గడిచింది. నీ పనిని కూడా నేనే చేస్తానులే.
-వద్దు, నా పనిని నువ్వు చేయవలసిన పని లేదు. -పర్వాలేదు. నేను చూసుకుంటాలే.
ధన్యవాదాలు, రేచ్.
పర్వాలేదులే. మిత్రులంటే ఆమాత్రం చేయరా?
ది బ్రేజన్ షీల్డ్ - ది ఫాల్ ఆఫ్ హ్రాడ్ ఇన్సైడ్ ది కేవ్స్ ఆఫ్ బెనెరోత్
అమెరికా యొక్క సైన్స్ ఫిక్షన్, ఫ్యాంటసీ రచయితలు, నెబ్యులా అవార్డు, 1973 ఉత్తమ నవల
మనుషుల ద్వారా స్వయాన ఎంపిక చేయబడింది
వావ్.
నీ కార్యాలయంలో నేను మరింత ఎక్కువ సమయం గడపాలి. ఇది భలే చిత్రంగా ఉంది.
నువ్వు రాసిన ప్రతీ పుస్తకం ఇక్కడ ఉంది.
ద కేప్ ఆఫ్ నో హోప్. ది ఫాల్ ఆఫ్ హ్రాడ్. శాటర్న్స్ డిజైర్.
చిన్నప్పుడు నాకు బాగా నచ్చిన పుస్తకమిది. సమ్మోహన మోహినిని నేనెప్పటికీ మరిచిపోలేను.
నేను కూడా మరిచిపోలేను.
మోరొకోలో ఉన్నప్పుటి నా ప్రేయసిని ఆధారంగా చేసుకొని ఆ పాత్రని సృష్టించాను.
గమ్మత్తైన విషయమేమిటంటే, ఆ పుస్తకం ద్వారా
వచ్చిన డబ్బులతోనే తన ద్వారా వచ్చిన వ్యాధికి చికిత్స చేయించుకున్నాను.
-ఛీ. -అవును.
ఇక తిరిగి పని మొదలుపెడదామా?
-సరే. -అలాగే.
అలాగే! ఇప్పుడే.
ఎవరు నువ్వు?
వీడి ముసుగుని తీసేసినప్పుడు, అది భావోద్వేగానికి గురిచేసేలా ఉండాలి,
లేకపోతే ఎవరూ పట్టించుకోరన్న విషయం మాత్రం సుస్పష్టం.
అవునవును.
ఇంకా పరికరాలు తీసుకొనువాడు మరియు పరికరాలు ఇచ్చువాడు ఇతనే,
అది ఆసక్తి రేపే విషయం.
-ఐయాన్. -ఇప్పుడు కాదు, జో. మేము పనిలో ఉన్నాం.
అర్థమైంది. కాకపోతే, మనం విజయం సాధించామని నీకు చెప్దామనుకుంటున్నాను.
పూటీకి మండిపోయింది. అతనికి చిర్రెత్తుకొచ్చింది.
ఆగాగు. ఆగు. ఆగు. ఏంటి? అతను ఏమంటున్నాడు?
ఇదిగో, ఓసారి చూడు.
మీకందరికీ తెలిసే ఉంటుంది, నేను సానుకూల మనిషినని,
కానీ ఈ మధ్యే ఎంక్యూ నుండి నాకు ఒక తీవ్రమైన పరుష సందేశం వచ్చింది,
వాళ్ళకి నా మీద అంత ద్వేషం ఎందుకు... అని నాకు అంతుచిక్కడం లేదు,
అదికూడా రోజంతా వారి ఆటను నేను ఆడుతున్నప్పుడు.
"వేర్లు బాగుండకపోతే చెట్టు ఎలా బాగుంటుంది," అనే నానుడి ఉంది కదా?
కాబట్టి, ఐయాన్, నేను కేవలం ముసుగు మనిషి ఎవరు అని మాత్రమే అడిగాను.
నీకు సమాధానం తెలియనంత మాత్రాన నా మీద నీ కోపం చూపించడం తగని పని.
-పూటీ ఈ విషయంలో పర్యాలోచిస్తాడు. -పూటీ పర్యాలోచిస్తున్నాడు.
పూటీ పర్యాలోచిస్తున్నాడు
ఎంక్యూ బహిష్కరణ?
ఇలాంటిదాన్ని నేనసలు పరిగణించేవాడినే కాదు,
కానీ పరిస్థితులు మారాయి.
-నువ్వు వాడిని ఏమన్నావు? -ఒక హాస్యాస్పదమైన సందేశాన్ని పంపాను.
అందరినీ ఆనందంగా ఉండనివ్వు. చచ్చిపో.
"అందరినీ ఆనందంగా ఉండనివ్వు. చచ్చిపో," అని రాసుంది...
అవును, అక్కడ ఏం రాసుందో నాకు కనబడుతోంది, జో. ధన్యవాదాలు.
కానీ ఎందుకు? ఒక 14 ఏళ్ళ పిల్లాడికి ఈ సందేశాన్ని ఎందుకు పంపావు?
ఇది ఫలితం ఇస్తుంది. ఉన్నత పాఠశాలలో దీన్ని షానన్ అనే పొగరుబోతు మీద నేను ప్రయోగించాను.
తను ఆత్మహత్య చేసుకోలేదు కానీ, ఆ ప్రయత్నం చేసింది.
సరే, జో, కానీ ఆ సందర్భంలో, బెదిరింపులకు దిగింది షానన్ కాదు.
-షానన్ యే బెదిరింపులకు దిగింది. -తను బాధితురాలు.
-లేదు, షానన్ బెదిరించింది. -షానన్ బాధితురాలు.
ఆరవ తరగతి చేరక ముందు, ఓసారి తన ఇంటికి వెళ్తే, నన్ను బార్బీ బొమ్మలతో ఆడుకోమంది.
వాటితో చిన్నపిల్లలు ఆడుకుంటారని తనకి చెప్పాను,
ఇక తరువాతి రోజు పాఠశాలకి వెళ్లి, తను వెర్రిబాగులది అని అందరికీ చెప్పాను.
అలాంటప్పుడు, నువ్వెలా... సరేలే. అది ఇప్పుడు ముఖ్యం కాదులే.
జో, నువ్వు దీన్ని వదిలేస్తావా? దయచేసి దీన్ని వదిలేయి చాలు.
నిన్ను బాధపెట్టాను. నన్ను మన్నించు.
నేను దీన్ని సరిచేయగలను. మాటిస్తున్నాను. నాకు మరో అవకాశం ఇవ్వు చాలు.
సరే, అలాగే. నువ్వు ఈ పరిస్థితిని కాస్త మెరుగుపరచగలవా?
అంతేకాదు, జో, జో, జో. ఆత్మహత్యని మాత్రం పక్కన పెట్టేసేయి.
వాడి నిర్ణయాలు వాడే తీసుకుంటాడు.
లేదు, లేదు, లేదు. కాస్త...
కాస్త ఆత్మహత్యని పక్కన పెట్టేద్దాం, సరేనా?
ఇతరులు చేసేపనిలో మన ప్రమేయం ఏముండదు.
అవును, కానీ మనం... అతడిని అంత తీవ్రమైన కార్యానికి ఉసిగొల్పకుండా చూడగలమేమో.
నేను చేయవలసింది నేను చేస్తాను, వాడు చేయవలసింది వాడు చేస్తాడు.
లేదు, నువ్వు నేను చెప్పిందే చేస్తావు. సరేనా?
ఆలాగే.
తనకి ఉన్న శక్తిని పనికి వచ్చే పనులకి నేను ఉపయోగించుకోగలిగితే, మనకి ప్రయోజనం ఉంటుంది.
తన గురించి వదిలేయి.
దీని మీద దృష్టి పెడితే మనం, పూటీని... వాడి పూటీ పాపలను నోరు మెదపకుండా చేయవచ్చు.
అలాగే వాడి పూటీ బాబులను కూడా.
పని కానిద్దాం.
అలాగే.
హేయ్. మనము సమస్యలో ఉన్నామనుకుంటా.
అవును, నేను తిరిగి వచ్చేసరికి, అక్కడ ఏమీ లేదు.
అతను ఏమైనా తప్పించుకొని వచ్చినవాడు అంటావా? పరిణామాలకి భయపడి పారిపోయుండవచ్చు.
అలా పారిపోయేవాళ్ళు, తమ బల్లలని కూడా ఎత్తుకెళ్ళరు.
తన అవసరం మనకి ఉందని అతను నిరూపించాలనుకుంటున్నట్టు తెలిసిపోతుంది.
బ్రాడ్ లేకుండా ఒక రోజు.
అయ్యో. అతనికి ఈ ఆలోచన ముందే వచ్చుంటే బాగుండు.
ఇంకాస్త ఎక్కువ సమయం హాయిగా గడిపే అవకాశముండేది.
సరేమరి, నేను ఇంటికి బయలుదేరుతున్నాను.
ఏంటి? లేదు, ఆగు. నువ్వు వెళ్లిపోలేవు.
-అంటే, ఈ విషయంలో మనం ఏం చేయాలి? -ఏమీ చేయనవసరం లేదు.
అతను అలిగిన పిల్లాడిలా ప్రవర్తిస్తున్నాడు. వదిలేయి. అదే సమసిపోతుందిలే.
కానీ, పాపి, మనం బ్రాడ్ కి కోపం తెప్పించకూడదు.
ఆటని లాభదాయకంగా చేయడమనేది మన ఆదాయంలో ఒక కీలక భాగం.
నువ్వు ఓ నిర్ణయానికి రావాలి, డేవిడ్.
నీకు సూట్లు వేసుకొనేవాళ్ళు కావాలా, లేక సృజనాత్మకత ఉన్న వాళ్ళు కావాలా?
సృజనాత్మకత ఉన్న వాళ్ళు.
అద్భుతం. అయితే నిన్ను శాంతంగా ఉండమని కోరుతున్నా. ఉండగలవుగా?
ఉండగలను.
నిన్ను చూస్తే కంగారుపడుతున్నట్టుగా ఉన్నావు.
లేదు. లేదు, నేనేమీ కంగారు పడటం లేదు.
నిజానికి, నేను వేరే ఏదో దాని గురించి ఆలోచిస్తున్నాను. లేదు, నేను...
నేను, ప్రశాంతంగా ఉన్నాను. తెలుసా?
ఏంటిది? ఏం చేస్తున్నావు నువ్వు?
నేను ఊరికే అలా నిలబడున్నాను, అంతే.
సరే. అయితే నువ్వు... ప్రశాంతంగా ఉంటావు కదా?
-అవును. -మంచిది.
నా గురించి నీకు తెలుసు. నాకు భావోద్వేగాలు ఉండవు, బంగారం.
సరే. నువ్వు ఇంటికి వెళ్ళు.
-అలాగే. మంచిది. -కాస్త విశ్రాంతి తీసుకో.
రేపు ఉదయానికల్లా ఇదంతా సర్దుకొని పోతుంది.
అలాగే, అలాగే, అలాగే.
అన్ని సార్లు అనకు.
మంచిది.
క్రాప్స్ టేబుల్ అంచుకి తగలగానే పాచికలు మాయమైపోతున్నాయి. కొత్త లోపం.
-బాగుంది. -దారుణం.
నీకు కళ్ళద్దాలు ఉన్నాయా?
అవును. నేను వీటిని రాత్రి మాత్రమే ధరిస్తాను. ఇవి చూడటానికి బాగుండవు.
లేదు, నాకు అవి నచ్చాయి. కాకపోతే నువ్వు వాటిని వేసుకోవడం నేను ఎప్పుడూ చూడలేదు.
అవును, రోజంతా తెరని చూసి నా కళ్ళు అలసిపోతాయి.
నేను ఇంటికి వెళ్ళాక ఇంకాస్త సమయం ఎంక్యూ ని ఆడతాను.
ఒక్క నిమిషం. నువ్వు పనయ్యాక కూడా ఎంక్యూని ఆడతావా?
అవును మరి.
నేనూ, ఆటలోని నా పాత్ర టోక్స్విగ్ కలిసి, ఎనిమిది నుండి అర్థరాత్రి దాకా కసిగా ఆడతాం.
కమాన్, పిల్లా. అది చాలా బాగుంది. నువ్వు ఆడుతూనే ఉంటావంటే నమ్మలేకపోతున్నాను.
ఓహ్, అర్థరాత్రి కావస్తోంది. నువ్వెక్కడికో వెళ్ళాలని అన్నావు కదా?
ఓహ్... అవును. పర్లేదులే.
-నిజంగానా? -నీకు ఆకలిగా ఉందా?
పాపి కంగారుగా ఉన్నప్పుడు తినే ఐస్ క్రీమ్ శాండ్విచ్ లను ఎక్కడ దాస్తుందో నాకు తెలుసు.
అవును.
ఆగు, మనల్ని ఎవరైనా చూస్తే?
చూస్తుంటే ఇక్కడ మనిద్దరమే ఉన్నట్టున్నాం.
వెజ్జీ బర్గర్ ప్యాటీలు
-చాలా బాగుంది కదా? -అవును.
-చీర్స్. -చీర్స్.
చెమ్మచెక్క చేరడేసి మొగ్గ.
అట్లు పోయంగ ఆరగించంగ.
ముత్యాల చెమ్మచెక్క ముగ్గులేయంగ.
రత్నాల చేమ్మచెక్క రంగులేయంగ.
వావ్!
జో చేత బోల్తా కొట్టించబడండి
టెస్టర్లకు చెల్లించండి
చిన్న సమస్య వచ్చిపడింది.
ఏం జరుగుతోంది?
బ్రాడ్ అల్లరి కాస్త హద్దు మీరింది.
ఉచితం
దేవుడా. అతను స్టోర్ ని మూసేసి, అన్నింటినీ ఉచితానికి పెట్టేశాడు.
అవును, ఈ ఉదయం సూ నాకు కాల్ చేసింది.
అద్భుతమైన పరికరాల పెట్టెలని, ఓపీ ఆయుధాలను దోచుకుంటూ జనాలు వెర్రెక్కిపోతున్నారు.
అందరికీ అక్షరాలా మొత్తం ఉచితంగా లభిస్తోంది.
అది దారుణం.
ఈ క్షణంలో కూడా, వేల సంఖ్యలో ఉన్న పై లెవెల్ ఆటగాళ్ళు,
రేవన్స్ బ్యాంక్వెట్ లోని విషయాన్ని ఒక చిత్తు కాగితంలా
నలిపి పడేస్తుంటారు.
-అది మరింత దారుణం. మరింత దారుణం. -సరే, కంగారు పడవద్దు. ఏమీ కాదులే.
లేదు, లేదు. ఇది మంచి విషయం కాదు.
ఇది నన్ను ముంచేసే విషయం.
సరే. కానీ మనం బ్రాడ్ కి తలొగ్గకూడదు.
ఇది మనకన్నా అతడినే ఎక్కువగా బాధిస్తుంది.
అతనికి అన్నింటికన్నా డబ్బంటేనే ప్రాణం. బ్రాడ్ ఖచ్చితంగా తలొగ్గుతాడు.
రేవన్స్ బ్యాంక్వెట్ నిర్మాణానికి రెండేళ్ళు పట్టింది. వాళ్ళు దాన్ని చిదిమేస్తున్నారు.
నువ్వు ధరలను మళ్లీ ప్రవేశపెట్టలేవా?
ఆర్థికసంబంధిత అధికారాలు బ్రాడ్ ఒక్కడి చేతిలోనే ఉన్నాయి.
నాకు తెలుసు. నీకో విషయం చెప్పనా? నువ్వు కుదురుగా కూర్చుంటే మంచిది.
కూర్చో. కూర్చో చాలు. ఆ శబ్దం మాత్రం చేయకు.
శ్వాస ఆడించు. నా కోసం శ్వాస ఆడించు. శాంతంగా శ్వాస ఆడించు. లోపలికి, బయటకి.
బయటకి.
బహుశా నువ్వు మింట్ ని వేసుకోవాలేమో.
పక్కకి తిప్పి శ్వాస ఆడించు, ఎందుకంటే నీ శ్వాస వాసన వస్తుంది.
నేను ఇలా చేస్తాను, సరేనా?
నేను నా బృందం చేత కొన్ని అడ్డంకులని సృష్టిస్తాను.
మేము బాస్ తో పోరాటాన్ని కఠినతరం చేస్తాం, ఆక్రమణల నిడివిని పెంచుతాం,
అత్యంత శక్తివంతమైన ఆయుధాల శక్తిని తగ్గిస్తాం.
అవును, నువ్వు మాత్రం ప్రశాంతంగా ఉండాలి. ఉండగలవుగా? ప్రశాంతంగా ఉండగలవుగా?
నువ్వు ప్రశాంతంగా ఉన్నావని మాట్లాడకుండా చెప్పు.
హేయ్, అదీ అలా ఉండాలి! నువ్వు చేయగలవు.
కోడర్స్ ఉన్న గదికి వెళ్దాం పద.
బాగా చేస్తున్నావు. నువ్వు అద్భుతంగా చేస్తున్నావు. అలాగే ప్రశాంతంగా ఉండు.
-అంత పెద్ద పెద్ద అడుగులు వేయనక్కర్లేదు. -అలాగే.
అందరూ వినండి!
మిషెల్?
అది నా పేరే.
మిగతావాళ్ళు ఏమైపోయారు?
వాళ్ళని బ్రాడ్ ఇళ్ళకి పంపేశాడు.
అతను లేకుంటే మొత్తం ప్రోగ్రామింగ్ బృందానికి జీతాలు ఇవ్వడానికి
మీ వద్ద డబ్బులు ఉండవని అతను చెప్పాడు, కాబట్టి అందరూ వెళ్లిపోయారు.
ఇది సాధ్యమయ్యే పని కాదు. ఇన్ని అడ్డంకులని నేనొక్కదాన్నే సృష్టించలేను.
సరే, ఇప్పుడు నేను కంగారు పడవలసిన సమయం వచ్చేసింది.
-కంగారు పడకు. -మరి, ఇప్పుడు మనం ఏం చేయాలి?
మీకు బ్రాడ్ అవసరం ఉందని ఇప్పటికైనా మీకు తెలిసివచ్చిందని అనుకుంటున్నాను.
-నోర్మూసుకో, మిషెల్! -నోర్మూసుకో, మిషెల్!
ఈ ముక్క చెప్పడానికి అతను నాకు వేయి డాలర్లు ఇచ్చాడు.
పూటీ, పూటీ, పూటీ... ప్రత్యేకం.
పూటీ షూ ప్రత్యేకం
వాళ్ళెలాగూ ముసుగు మనిషి యొక్క ముసుగు తీయడం లేదు కనుక,
ఐయాన్ గ్రిమ్ యొక్క ముసుగును తీద్దామని నేను ఆలోచిస్తూ ఉన్నాను.
మరి, ఈ ఐయాన్ గ్రిమ్ ఎవరు?
లింకిడిన్ పేజ్ ప్రకారం, ఇతడు, "లోకాల సృష్టికారుడు."
దానర్థం ఏమిటో మరి. ఇక కరువుతో ఉన్న అతని ప్రొఫైల్ చిత్రాన్ని చూడండి.
కరువు.
కరువు!
కనీసం అతను కసిగా ఉన్నాడన్న విషయమైనా మనకి తెలిసిందిలే.
ఓహ్. మరో అంతగా తెలియని విషయం. అతను తండ్రులను అంతమొందించువాడు.
తండ్రులను అంతమొందించువాడు
అది నిజం. అందరికన్నా ముందు ఈ విషయాన్ని మీ ముందుకు పూటీ స్కూప్ తెచ్చింది.
ఐయాన్ గ్రిమ్ తన కన్న తండ్రి మీదే దావా వేశాడు! "నిరూపించు, పూటీ"? అలాగే బంగారం.
కాలిఫోర్నియా రాష్ట్రం ఐయాన్ గ్రిమ్ జూ. వర్సెస్ ఐయాన్ గ్రిమ్ సీ.
మిస్టర్ గ్రిమ్, మీ నాన్న వద్దనున్న డబ్బునంతా అణాపైసలతో సహా
తీసుకుంటారని మీరు మీ తండ్రికి చెప్పారా?
నాకు తెలీదు. నేను మీ అమ్మతో **** విషయం నిజమా?
సరే. మీరు దయచేసి పిచ్చిగా ప్రవర్తించకుండా అడిగిన ప్రశ్నకి జవాబిస్తారా?
నేను కూడా మీ అమ్మతో అదే చెప్పాను.
సరేమరి. ఇది ఆయాసం తెప్పిస్తోంది.
మనం అయిదు నిమిషాలు విరామం తీసుకుందామా?
మీ అమ్మ కూడా అదే చెప్పింది.
ఎంతటి దరిద్రుడు.
చనుమొనలు. చూసినందుకు ధన్యవాదాలు.
ఆ దావా గురించి వీడికి ఎలా తెలిసింది?
నేనే వాడికి చేరవేశాను.
ఎందుకు? ఎందుకు ఆ పని చేశావు?
ఎందుకంటే నువ్వు నీ కన్నతండ్రి మీదే దావా వేశావు. అది అద్భుతమైన విషయం.
నీ తండ్రి పట్లనే నువ్వలా ప్రవర్తించావంటే,
ఈ చిట్టి వెధవ అయిన పూటీని నువ్వు ఇంకేం చేయగలవో ఉహించుకో.
జో, మా నాన్న నా సంస్థని చేజిక్కించుకోవాలని చూశాడు కనుక, అతని మీద ప్రతిదావా వేశాను.
-అయితే అతను పోటుగాడు. -లేదు, అతను పోటుగాడు కాదు.
అతను పోటుగాడు కాదు. నేను కూడా పోటుగాడిని కాదు.
ఆ సన్నివేశంలో అసలు గొప్పతనమే లేదు, అర్థమైందా?
అది ఒక తండ్రీ కొడుకుల మధ్య నడిచిన బాధాకరమైన విషయం. అది సంక్లిష్టమైనది.
అయ్యయ్యో. నేను నిన్ను నిరాశపరిచాను.
నేనే నా సందేశాన్ని చదివి, ఆత్మహత్య చేసుకొని చచ్చిపోతాను.
భగవంతుడా! జో, జో, జో.
మనం ఆత్మహత్య గురించి మాట్లాడకుండా ఉందామా?
మనం... మనం కాసేపు మాట్లాడకుండా ఉందామా?
నువ్వు వెళ్లి డేవిడ్ కి సహకరించవచ్చు కదా?
చూడు, నువ్వు నాకు సహకరించడానికి అదే ఉత్తమ మార్గం. డేవిడ్ కి సహకరించడం.
-విషమా? -విషం కాదు.
విషం కానే కాదు.
అతనికి ఏం కావాలంటే అది. కాఫీ, టీ. విషపూరితం కానిది ఏదైనా.
అర్థమైంది. నీ దారికి అడ్డుపడకుండా అతనికి కాస్త జ్వరం తెప్పిస్తే చాలు.
అవును. జో, నేను...
మనం తనని ఉద్యోగంలో నుండి తీసేయాలనుకుంటా.
లేదు. ఐయాన్,
ఈ పిచ్చి అసిస్టెంట్ తెలియకుండానే ఈ మొత్తం విషయానికి పరిష్కారాన్ని చూపింది.
అవునా?
అమ్మానాన్నలకి, పిల్లలకీ మధ్యనున్న అనుబంధం భావావేశపరమైనదని
తను గ్రహించింది.
అంతేగాక తను డేవిడ్ ని హత్య చేయాలనుకుంది కూడా.
ఐయాన్, మనకి కావలసిన ఆ భావావేశపరమైన అంశం ఇదేనేమో.
ముసుగు మనిషి అనేది ఒక తండ్రికీ, కొడుకుకీ మధ్య నడిచే కథ.
ఆసక్తికరంగా ఉంది. చెప్పు.
తండ్రి దుర్మార్గుడు, అతను అంధకారానికి గుర్తు.
కానీ అతనికో కొడుకు ఉన్నాడు. ఓ కొత్త పాత్ర.
ఆ కొడుకు వెలుగుకి గుర్తు.
వారిద్దరూ తలపడక తప్పదు.
కానీ తండ్రిని కొడుకు నరికే ముందు,
అతను తన తండ్రిని అంధకారం నుండి వెలుగులోకి తీసుకువస్తాడు.
మరి అతను అక్కడ పడి చనిపోయే ముందు, అతని ముసుగు తొలగించబడుతుంది.
ముసుగు మనిషి, కొత్త కథానాయకుడి...
తండ్రి.
అది...
"స్టార్ వార్స్" కథ.
-"స్టార్ వార్స్"? -అవును, సినిమా?
70ల దశకంలో విడుదలైంది. భారీ చిత్రాలలో అది కూడా ఒకటి.
70ల దశకం నాటివి సరిగ్గా గుర్తులేవని ఒప్పుకోవాలి, కానీ ఎప్పుడో విన్నట్టు ఉంది.
అవును, సందేహమే లేదు. ఇప్పటిదాకా సుమారు 20 తీసుంటారు. ఇంకా తీస్తూనే ఉన్నారు.
-నిజంగానా? ఎందుకు? -ఎవ్వరికీ తెలీదు.
ఏదేమైనా, అది ఇదివరకే చెప్పబడిన కథ కాబట్టి, మనం మళ్లీ దాన్నే చెప్పకూడదు.
ఎందుకు చెప్పకూడదు? అదొక సామాన్య కథాంశమే.
కొన్ని వేల సంవత్సరాలుగా అదే నడుస్తోంది.
ద ఒడిస్సీ, అర్థర్ మాహారాజు. టోల్కీన్ రాసినది ఏదైనా చూడు. ఈ ఇతిహాసాలలోనూ ఉంది.
అవును. అది ద హీరో విత్ ఏ థౌజండ్ ఫేసెస్.
అంతే.
ముసుగు మనిషి దుష్టుడు. నాకది నచ్చింది.
సరే. కానీ దీనికి ఇంకా ఏదో తక్కువ అయింది, కదా?
కథని కలిపే ఒక ప్రత్యేకమైన అంశం మనకి ఒకటి కావాలి.
మనకి డెత్ స్టార్ కావాలి.
ఒక "డెత్ స్టార్."
అదేంటి?
సరేమరి. మనం వెళ్లి ముందు ఆ సినిమాని చూద్దాం.
ఓ విషయం చెప్పనా? ఆ సినిమాని చూద్దాం, ఆ తర్వాత మనం...
-డెత్ స్టార్? -అవును, నా కార్యాలయానికి రా.
దాన్ని ఎవరు నమ్ముతారు?
నువ్వు పరిగెత్తడం ఆపుతావా?
అతను ఫోన్ ఎత్తడం లేదు! ఎత్తు, బ్రాడ్.
సరే. వచ్చి కారు ఎక్కు. మనం అతని ఇంటికి వెళ్తున్నాం.
-డేవిడ్? -ఏంటి?
-ఏంటిది? -పార్కింగ్ జరిమానాలని కట్టడం మరిచిపోయావా?
లేదు. లేదు. నేను కట్టేశాను...
భగవంతుడా.
బ్రాడ్ సృష్టించిన ఆ అందమైన వనదేవత కారణంగా మనకి వచ్చిన బోనస్ తో ఈ కారును కొన్నాను.
అసలు ఆ విషయం అతనికెలా తెలిసింది?
నంబరు ప్లేట్ చూసి తెలుసుకున్నాడేమో?
"వనదేవత యొక్క తండ్రి"? నిజంగానా? నువ్వు వనదేవత యొక్క తండ్రివా?
నేను... చూడు, దాన్ని వదిలేయిలే. నీ కారులో వెళ్దాం పద.
నాకు కార్ లేదు. లిఫ్ట్ ద్వారా ప్రయత్నిస్తాను.
నీకు కార్ లేదా? నీకు కార్ ఎందుకు లేదు?
నీ వద్ద 36 ల్యాప్ టాప్ లు ఉన్నాయి కానీ, ఒక్క కారు కూడా లేదు.
నీకు మగతోడు దొరకకపోవడానికి కారణం ఇదేనని నీకు నేను చెప్పవచ్చా?
అసలు మగతోడు దొరకంది ఎవరికో తెలుసా? నీ మాజీ భార్యకి.
మన్నించు. కాస్త హద్దు మీరాను. నన్ను మన్నించు. అది అనుకోకుండా...
-లేదు, నువ్వన్నది వాస్తవమే. -లేదు, అదేదో...
నీ కంగారు నాకు అంటుకుంటున్నట్టు ఉంది. నువ్వు... నువ్వు కాస్త శాంతించాలి.
మనం ఇంత కంగారుతో బ్రాడ్ దగ్గరికి వెళ్తే, మనం అతనికి తలొగ్గామని అతను భావిస్తాడు.
మనం నిజంగా అతనికి తలొగ్గే ఉన్నాం.
బాబోయ్. నా ఖాతా పనిచేయడం లేదు.
ఎందుకంటే అది కార్పొరేట్ కార్డుతో అనుసంధానమై ఉంది కనుక.
అది కార్పొరేట్ కార్డుతో అనుసంధానమై ఉంది, పిచ్చిపిల్లా!
-మహిళని. -మహిళల వద్ద కార్లు ఉంటాయి! సరేమరి.
ఏవేవో అనేసుకుంటారు.
-సరేమరి. తిరిగి లోపలికి వెళ్దాం పద. -నాకు తెలీదు. అలాగే.
కావాలంటే అతని ఇంటి దాకా పరుగెత్తుకొనైనా వెళ్దాం. మనకి బ్రాడ్ తక్షణమే ఇక్కడ కావాలి.
డేవిడ్, కాస్త శాంతించు. నీ రక్తంలో చక్కెర స్థాయి కాస్త తక్కువయిందని నాకనిపిస్తోంది.
మనం కాస్త ఏదైనా తినేసి,
ఆ తర్వాత వివేకంతో దీని గురించి చర్చించుకుందాం.
నా ఐస్ క్రీమ్ శాండ్విచ్ లు ఏమైపోయాయి?
-పాపి. -ఒరేయ్ దరిద్రపు బ్రాడ్ గా!
-నేను నా స్వంత డబ్బుతో కొనుక్కున్నాను! -పాపి.
ఆ దరిద్రుడు నాకు దొరకగానే, వాడిని చంపిపారేస్తాను!
అతను అక్కడే ఉన్నాడు.
బ్రాడ్. బ్రాడ్? బ్రాడ్. మాకు నీతో పనుంది.
చూడు, బాసూ, నా ఐస్ క్రీమ్ శాండ్విచులని ఏం...
పాపి.
నిన్ను కుక్క కూడు తినే కార్పొరేట్ జలగ అని పిలిచినందుకు నన్ను మన్నించు.
-"ధన ఆశ గల హృదయంలేని కసాయి," అనుకున్నానే. -అది కూడా.
చూడు, బ్రాడ్, దయచేసి, నువ్వు ధరలను మళ్లీ ప్రవేశపెట్టగలవా?
-అలాగే. కానీ అది ఇప్పటికే చేసేశాను. -చేసేశావా? నువ్వు తలొగ్గేశావా?
లేదు, లేదు. ముసుగు మనిషి ముసుగును క్యాసినోలో తీయడానికి ఐయాన్ అంగీకరించాడు,
కాబట్టి నాకు కావలసినదంతా దక్కింది.
అవును. చూడండి, ఆన్నింటినీ ఎలా ఏకం చేయాలో, నేనూ, సీ.డబ్ల్యూ. కనిపెట్టేశాం.
ముసుగు మనిషి అనేవాడు క్యాసినోలో నివాసముండే దుష్టుడు.
అవును, అది అర్థవంతమైనదే,
ఎందుకంటే ముసుగు మనిషి, స్వయాన నడిచే క్యాసినో లాంటి వాడు.
పరికరాలు ఇచ్చువాడు, పరికరాలు తీసుకొనువాడు కదా.
దీన్ని చూడండి.
"ముసుగు మనిషి యొక్క ఆటల మరియు భాగ్య నిలయం."
అంతేగాక, మనం శ్వేత యోధుడు అనే పాత్రని కూడా సృష్టించబోతున్నాం,
అతని ముసుగు మనిషితో తలపడటానికని ఉద్దేశింపబడ్డాడు,
ఇక చివరికి... క్యాసినో వద్ద అతని ముసుగును తీసేస్తాడు.
చూశారా, ఆటగాళ్ళని క్యాసినో దాకా కథ తీసుకు వస్తుంది, అక్కడ వారి సొమ్ము ఖాళీ అవుతుంది.
మిత్రులారా, ఇది కళ మరియు వాణిజ్యం యొక్క సరైన కలయిక.
కానీ, ఐయాన్, నీకు బ్రాడ్ అంటే పడదు కదా?
అతనంటే పడదా? అవును, అతనంటే నాకు పడని మాట వాస్తవమే.
-అవును, ఇతడిని నేనస్సలు పట్టించుకోను కూడా. -ఇతను ఓ ఉన్మాది.
కానీ మన ఆట నడవడానికి అసలైన కారణం ఇతను తీసుకువచ్చే డబ్బే.
అది మీకు అర్థమైంది, కదా?
-అవును. -అవును, సందేహమే లేదు.
-అవునులే. -అది సుస్పష్టమైన విషయం.
-అవును. -మేము ప్రశాంతంగానే ఉన్నాం. అవును.
-నిజంగా, డేవిడ్, నువ్వు ప్రశాంతంగా లేవు. -లేదు.
అంటే... అవును. నేను ప్రశాంతంగానే ఉన్నానని తనే చెప్పింది.
నేను అబద్దం చెప్పాను.
సరేమరి. మంచిది.
అయితే, మీరు క్యాసినోకి కాస్త మెరుగులు దిద్దగలరు అనుకుంటా. లోపాలు చాలా ఉన్నాయి.
లెక్కలేనన్ని ఉన్నాయని టెస్టర్లు చెప్పారు. మీకు అది ఆనందం కలిగించే విషయం.
అవును. అది ఈమె పని, నాది కాదు. హేయ్, మనలో మన మాట, ఎవరది?
ముసుగు మనిషి. ఎవరది?
అవును. ముసుగు మనిషి శ్వేత యోధుడి తండ్రి.
"స్టార్ వార్స్" లాగా అనమాట.
అవును, కాస్త "స్టార్ వార్స్"కి పోలిక ఉంది. మీరు గమనించరేమోనని అనుకున్నాను.
పని చేయకుండా చాలా సేపు భలేగా గడిపాం కదా?
టెస్టింగ్
నిన్న రాత్రి, సుమారు వంద లోపాలను మనం జాబితా చేశాం.
హేయ్, మన వ్యక్తిగత రికార్డును మనమే బద్దలుకొట్టేశాం.
-కలల లోకంలో జీవిస్తున్నాం! -అవును.
ఇక...
వాస్తవానికి వచ్చేశాం.
అవును.
పని చేసేశామని వాళ్ళకి చెప్తా మరి.
-మంచిది. -మంచిది.
అవును.
సరేమరి. రేపు కలుద్దాం.
అలాగే. ప్రశాంతంగా గడుపు, గడుసు పిల్లా.
ఉపశీర్షికలను అనువదించినది: అలేఖ్య